ddrg/super_eurlex huggingface dataset:
Kommissionens beslutning

af 2. oktober 2002

om ændring af beslutning 2001/699/EF og om ophævelse af beslutning 2002/250/EF for at ophæve beskyttelsesforanstaltningerne over for fiskerivarer og akvakulturprodukter importeret fra Vietnam

(meddelt under nummer K(2002) 3607)

(EØS-relevant tekst)

(2002/770/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed(1), særlig artikel 53, stk. 1,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(2), særlig artikel 22, stk. 1, og

ud fra følgende betragtninger:

(1) Kommissionens beslutning 2001/699/EF af 19. september 2001 om beskyttelsesforanstaltninger over for fiskerivarer og akvakulturprodukter til konsum med oprindelse i Kina og Vietnam(3) og Kommissionens beslutning 2002/250/EF af 27. marts 2002 om udvidelse af de ved beslutning 2001/699/EF fastsatte beskyttelsesforanstaltninger over for fiskerivarer og akvakulturprodukter importeret fra Vietnam(4) blev vedtaget, fordi der var påvist chloramphenicol og nitrofuraner i fiskerivarer og akvakulturprodukter importeret fra Vietnam.

(2) Ifølge beslutning 2001/699/EF og 2002/250/EF tages disse beslutninger op til revision på grundlag af de vietnamesiske myndigheders garantier og resultaterne af de undersøgelser, som medlemsstaterne har foretaget.

(3) De vietnamesiske myndigheder har givet de relevante garantier, og resultaterne af de undersøgelser, som medlemsstaterne har foretaget af rejer importeret fra Vietnam, har været gunstige.

(4) Beslutning 2001/699/EF bør derfor ændres i overensstemmelse hermed, og beslutning 2002/250/EF bør ophæves.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 2001/699/EF foretages følgende ændringer:

1) I titlen udgår "og Vietnam".

2) I artikel 1 udgår "eller Vietnam".

3) I artikel 2, stk. 1, udgår "eller Vietnam".

4) I artikel 6 udgår "og vietnamesiske".

Artikel 2

Beslutning 2002/250/EF ophæves.

Artikel 3

Denne beslutning anvendes fra den 6. oktober 2002.

Artikel 4

Denne beslutning er rettet til medlemsstaterne.

Udfærdiget i Bruxelles, den 2. oktober 2002.

På Kommissionens vegne

David Byrne

Medlem af Kommissionen

(1) EFT L 31 af 1.2.2002, s. 1.

(2) EFT L 24 af 30.1.1998, s. 9.

(3) EFT L 251 af 20.9.2001, s. 11.

(4) EFT L 84 af 28.3.2002, s. 75.
(3)

Skadegøreren er for øjeblikket ikke opført i bilag I eller II til direktiv 2000/29/EF. En foreløbig risikoanalyse baseret på de foreliggende videnskabelige oplysninger har imidlertid vist, at skadegøreren og dens virkninger kan udgøre et betydeligt plantesundhedsproblem i EF, især de ikke-europæiske isolater, som kun forekommer i USA, for egetræerne i EF og de europæiske isolater for prydplanter, såsom Rhododendron spp. og Viburnum spp. De relevante tjenester i medlemsstaterne er blevet anmodet om at fortsætte det videnskabelige arbejde på at fastslå, hvor stor en risiko de ikke-europæiske isolater udgør for egetræerne i EF, skadegørerens epidemiologi og de potentielle værtsplanter.
Kommissionens beslutning

af 23. oktober 2002

om ændring af direktiv 2001/14/EF med hensyn til datoen for overgangen til ny køreplan for jernbanetransport

(meddelt under nummer K(2002) 3997)

(EØS-relevant tekst)

(2002/844/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 2001/14/EF af 26. februar 2001 om tildeling af jernbaneinfrastrukturkapacitet og opkrævning af afgifter for brug af jernbaneinfrastruktur samt sikkerhedscertificering(1), særlig artikel 34, stk. 3, og

ud fra følgende betragtninger:

(1) I bilag III til direktiv 2001/14/EF er det fastsat, hvordan tildelingen af jernbaneinfrastrukturkapacitet skal foregå, og at overgangen til ny køreplan finder sted ved midnat den sidste lørdag i maj hvert år.

(2) Af hensyn til driften foreslår infrastrukturforvalterne og jernbanevirksomhederne at ændre datoen for overgangen til ny køreplan og at fastsætte denne dato til december hvert år.

(3) Bilag III til direktiv 2001/14/EF bør derfor ændres.

(4) De i denne beslutning fastsatte foranstaltninger er i overensstemmelse med udtalelse fra det udvalg, der blev oprettet ved direktiv 2001/14/EF -

VEDTAGET FØLGENDE BESLUTNING:

Artikel 1

Punkt 2 i bilag III til direktiv 2001/14/EF affattes således: "2. Overgangen til ny køreplan finder sted ved midnat den anden lørdag i december. Hvis der foretages en ændring eller tilpasning efter vinteren, eventuelt af hensyn til ændringer i køreplanerne for den regionale passagertrafik, sættes den i værk den anden lørdag i juni og med andre intervaller mellem disse datoer, som måtte være nødvendige. Infrastrukturforvalterne kan sammen vælge andre datoer og underretter i så fald Kommissionen, hvis den internationale trafik berøres.".

Artikel 2

Denne beslutning gælder for køreplanen for 2003, som træder i kraft den 14. december 2002. På grund af den specifikke ordning, der gælder i Storbritannien, kan Det Forenede Kongerige anvende beslutningen fra og med køreplanen for 2004, som træder i kraft i december 2003, forudsat at direktivets øvrige bestemmelser, navnlig de, der vedrører det internationale samarbejde, ikke berøres.

Artikel 3

Denne beslutning er rettet til medlemsstaterne.

Udfærdiget i Bruxelles, den 23. oktober 2002.

På Kommissionens vegne

Loyola De Palacio

Næstformand

(1) EFT L 75 af 15.3.2001, s. 29.
Kommissionens beslutning

af 24. oktober 2002

om fjerde ændring af beslutning 2002/383/EF om beskyttelsesforanstaltninger mod klassisk svinepest i Frankrig, Tyskland og Luxembourg

(meddelt under nummer K(2002) 4009)

(EØS-relevant tekst)

(2002/839/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelsen af det indre marked(1), senest ændret ved direktiv 92/118/EØF(2), særlig artikel 10, stk. 4, og

ud fra følgende betragtninger:

(1) Der er udbrudt klassisk svinepest i visse grænseområder i Frankrig, Tyskland og Luxembourg.

(2) På grund af handelen med levende svin kan disse udbrud udgøre en fare for bestandene i andre dele af Fællesskabet.

(3) Frankrig, Luxembourg og Tyskland har truffet foranstaltninger i forbindelse med direktiv 2001/89/EF om EF-foranstaltninger til bekæmpelse af klassisk svinepest(3).

(4) Kommissionen vedtog beslutning 2002/383/EF om beskyttelsesforanstaltninger mod klassisk svinepest i Frankrig, Tyskland og Luxembourg(4), der sidst blev ændret ved beslutning 2002/790/EF(5).

(5) I betragtning af udviklingen i den epidemiologiske situation hos vildsvin og tamsvin er det hensigtsmæssigt at forlænge de vedtagne foranstaltninger. Beslutning 2002/383/EF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I artikel 9 i beslutning 2002/383/EF ændres ordene "20. oktober 2002" til "20. april 2003" og ordene "31. oktober 2002" til "30. april 2003".

Artikel 2

Denne beslutning er rettet til medlemsstaterne.

Udfærdiget i Bruxelles, den 24. oktober 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 316 af 1.12.2001, s. 5.

(4) EFT L 136 af 24.5.2002, s. 22.

(5) EFT L 274 af 11.10.2002, s. 38.
Rådets afgørelse

af 23. september 2002

om indgåelse af konventionen mellem Det Europæiske Fællesskab og De Forenede Nationers Hjælpeorganisation for Palæstinaflygtninge i Mellemøsten (UNRWA) om bistand til flygtninge i landene i Mellemøsten (2002-2005)

(2002/817/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 181 sammenholdt med artikel 300, stk. 3, første afsnit, og artikel 300, stk. 4,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Den tiende konvention(3), der blev indgået med De Forenede Nationers Hjælpeorganisation for Palæstinaflygtninge i Mellemøsten (UNRWA), udløb den 31. december 2001.

(2) Den nuværende krise i Mellemøsten har medført ekstra byrder for UNRWA.

(3) Fællesskabets bistand til UNRWA er vigtig for stabiliseringen af situationen i Mellemøsten og er desuden et led i fattigdomsbekæmpelsen i udviklingslandene, hvorved den bidrager til en bæredygtig økonomisk og social udvikling for den berørte befolkning og de lande, den lever i.

(4) Fortsat støtte til UNRWA's arbejde vil kunne bidrage til at nå Fællesskabets mål.

(5) Der bør indgås en ny konvention med UNRWA, således at Fællesskabet fortsat kan yde bistand med en vis kontinuitet som led i en samlet aktion.

(6) Der bør fastlægges en passende intern procedure for at sikre, at konventionen fungerer efter hensigten. Kommissionen bør derfor have bemyndigelse til at gennemføre ændringer, når der ifølge konventionen skal vedtages ændringer ved forenklet procedure (brevveksling) -

TRUFFET FØLGENDE AFGØRELSE:

Artikel 1

Konvention mellem Det Europæiske Fællesskab og De Forenede Nationers Hjælpeorganisation for Palæstinaflygtninge (UNRWA) om bistand til flygtninge i landene i Mellemøsten for 2002-2005 godkendes herved på Fællesskabets vegne.

Teksten til konventionen er knyttet til denne afgørelse.

Artikel 2

Fællesskabets program for fødevarehjælp til UNRWA gennemføres i henhold til proceduren i Rådets forordning (EF) nr. 1292/96 af 27. juni 1996 om fødevarehjælpspolitik og fødevarehjælpsforvaltning og om særlige aktioner til støtte for fødevaresikkerheden(4).

Artikel 3

Kommissionen godkender i samråd med et særligt udvalg ændringer til konventionen, hvis der ifølge denne skal vedtages ændringer ved forenklet procedure (brevveksling).

Artikel 4

Formanden for Rådet bemyndiges til at udpege de personer, der er beføjet til at undertegne konventionen med bindende virkning for Fællesskabet.

Udfærdiget i Bruxelles, den 23. september 2002.

På Rådets vegne

M. Fischer Boel

Formand

(1) EFT C 203 af 27.8.2002, s. 142.

(2) Udtalelse af 3.9.2002 (endnu ikke offentliggjort i EFT).

(3) EFT L 261 af 7.10.1999, s. 36.

(4) EFT L 166 af 5.7.1996, s. 1. Ændret ved forordning (EF) nr. 1726/2001 (EFT L 234 af 1.9.2001, s. 10).
Rådets afgørelse

af 8. oktober 2002

om beskikkelse af to medlemmer af og to suppleanter til Regionsudvalget

(2002/810/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 22. januar 2002(1) om beskikkelse af medlemmerne af og suppleanterne til Regionsudvalget,

i betragtning af, at der er blevet to pladser ledige som medlemmer af og to pladser ledige som suppleanter til Regionsudvalget, efter at følgende er trådt tilbage: Jan TINDEMANS, hvilket Rådet blev underrettet om den 10. april 2002, H.J.M. KEMPERMAN, hvilket Rådet blev underrettet om den 22. maj 2002, C.W. JACOBS, hvilket Rådet blev underrettet om den 22. august 2002, A.M.C.A. HOOIJMAIJERS, hvilket Rådet blev underrettet om den 19. juni 2002,

under henvisning til indstillingen fra den nederlandske regering -

TRUFFET FØLGENDE AFGØRELSE:

Eneste artikel

- H.F.M. EVERS beskikkes som medlem af Regionsudvalget som efterfølger for Jan TINDEMANS

- C.W. JACOBS beskikkes som medlem af Regionsudvalget som efterfølger for H.J.M. KEMPERMAN

- P. JANSEN beskikkes som suppleant til Regionsudvalget som efterfølger for C.W. JACOBS

- G.D. DALES beskikkes som suppleant til Regionsudvalget som efterfølger for A.M.C.A. HOOIJMAIJERS

for den resterende del af deres mandatperioder, dvs. indtil den 25. januar 2006.

Udfærdiget i Luxembourg, den 8. oktober 2002.

På Rådets vegne

T. Pedersen

Formand

(1) EFT L 24 af 26.1.2002, s. 38.
Rådets afgørelse

af 8. oktober 2002

om beskikkelse af en tysk suppleant til Regionsudvalget

(2002/809/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 22. januar 2002(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Werner BALLHAUSEN er trådt tilbage, hvilket Rådet blev underrettet om den 15. maj 2002;

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Michael SCHNEIDER beskikkes som suppleant til Regionsudvalget som efterfølger for Werner BALLHAUSEN for den resterende del af mandatperioden, dvs. indtil den 25. januar 2006.

Udfærdiget i Luxembourg, den 8. oktober 2002.

På Rådets vegne

T. Pedersen

Formand

(1) EFT L 24 af 26.1.2002, s. 38.
Kommissionens beslutning

af 14. oktober 2002

om ændring af beslutning 1999/187/EF om afslutning af medlemsstaternes regnskaber over de udgifter for regnskabsåret 1995, der finansieres af Den Europæiske Udviklings- og Garantifond for Landbruget (EUGFL), Garantisektionen

(meddelt under nummer K(2002) 3771)

(Kun den græske udgave er autentisk)

(2002/816/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik(1), senest ændret ved forordning (EF) nr. 1287/95(2), særlig artikel 5, stk. 2,

efter høring af EUGFL-Komitéen, og

ud fra følgende betragtninger:

(1) Kommissionen har ved beslutning 2002/524/EF(3) fastsat en finansiel korrektion for Den Hellenske Republik på grund af mangler i kontrolsystemet i sektoren for markafgrøder for regnskabsårene 1996-1999. Da de samme mangler også fandtes tidligere, skal der fastsættes en tilsvarende finansiel korrektion for regnskabsåret 1995. Det er derfor nødvendigt at ændre Kommissionens beslutning 1999/187/EF af 3. februar 1999 om afslutning af medlemsstaternes regnskaber over de udgifter for regnskabsåret 1995, der finansieres af Den Europæiske Udviklings- og Garantifond for Landbruget (EUGFL), Garantisektionen, senest ændret ved beslutning 2000/448/EF.

(2) Denne beslutning foregriber ingen finansielle følger, der måtte blive draget ved en senere regnskabsafslutning i forbindelse med statsstøtte eller overtrædelser, for hvilke procedurer efter artikel 88 og 226 i traktaten nu er i gang eller blev afsluttet efter den 15. maj 2002.

(3) Denne beslutning foregriber ingen finansielle følger, som Kommissionen ved en senere regnskabsafslutning drager af undersøgelser, der er i gang på tidspunktet for denne beslutning, af uregelmæssigheder i den i artikel 8 i forordning (EØF) nr. 729/70 omhandlede betydning eller af domme, som EF-Domstolen afsiger i sager, der verserede den 15. maj 2002, vedrørende områder, der er omfattet af denne beslutning -

VEDTAGET FØLGENDE BESLUTNING:

Artikel 1

De dele af bilaget til beslutning 1999/187/EF, som vedrører Den Hellenske Republik, affattes som angivet i bilaget til nærværende beslutning.

Artikel 2

Det supplerende beløb på - 1827922367 GRD, der fremkommer i punkt 3 i bilaget, og som konteres ved denne beslutning, skal bogføres blandt de udgifter, der henvises til i artikel 4, stk. 1, i Kommissionens forordning (EF) nr. 296/96(4), i august 2002.

Artikel 3

Denne beslutning er rettet til Den Hellenske Republik.

Udfærdiget i Bruxelles, den 14. oktober 2002.

På Kommissionens vegne

Franz Fischler

Medlem af Kommissionen

(1) EFT L 94 af 28.4.1970, s. 13.

(2) EFT L 125 af 8.6.1995, s. 1.

(3) EFT L 170 af 29.6.2002, s. 77.

(4) EFT L 39 af 17.2.1996, s. 5.

BILAG

GRÆKENLAND

>TABELPOSITION>
Kommissionens beslutning

af 15. oktober 2002

om ændring af beslutning 2000/807/EF om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF

(meddelt under nummer K(2002) 3786)

(EØS-relevant tekst)

(2002/807/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 82/894/EØF af 21. december 1982 om anmeldelse af dyresygdomme inden for Fællesskabet(1), senest ændret ved Kommissionens beslutning 2000/556/EF(2), særlig artikel 5, stk. 2, første led, og

ud fra følgende betragtninger:

(1) Kommissionens beslutning 2000/807/EF(3) fastsætter kodeformen og koderne for anmeldelse af dyresygdomme i henhold til direktiv 82/894/EØF.

(2) Ved afgørelse 2002/309/EF, Euratom truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund(4) godkendes aftalen mellem Det Europæiske Fællesskab og Det Schweiziske Forbund om handel med landbrugsprodukter, og Schweiz skal følgelig optages i systemet for anmeldelse af dyresygdomme (ADNS).

(3) Desuden bør infektiøs lakseanæmi og hæmoragisk virusseptikæmi opføres på listen over sygdomme, der skal anmeldes inden for ADNS, da de er opført på henholdsvis liste I og II i bilag A til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(5), senest ændret ved direktiv 98/45/EF(6).

(4) For at udbrud af klassisk svinepest hos vildtlevende svin kan anmeldes særskilt fra udbrud hos tamsvin, og for at de forskellige undertyper af klassisk svinepest også kan anmeldes særskilt, bør der anføres forskellige koder for disse sygdomme.

(5) For at beskytte fortroligheden af de fremsendte oplysninger bør bilagene til denne beslutning ikke offentliggøres.

(6) Beslutning 2000/807/EF bør derfor ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag IV til VII til beslutning 2000/807/EF ændres som angivet i bilagene til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 15. oktober 2002.

På Kommissionens vegne

David Byrne

Medlem af Kommissionen

(1) EFT L 378 af 31.12.1982, s. 58.

(2) EFT L 235 af 19.9.2000, s. 27.

(3) EFT L 326 af 22.12.2000, s. 80.

(4) EFT L 114 af 30.4.2002, s. 1.

(5) EFT L 46 af 19.2.1991, s. 1.

(6) EFT L 189 af 3.7.1998, s. 12.
Rådets afgørelse

af 8. oktober 2002

om ændring af afgørelse 1999/78/EF om indgåelse af en aftale mellem Det Europæiske Fællesskab og Amerikas Forenede Stater om gensidig anerkendelse

(2002/803/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum, og artikel 300, stk. 3, første afsnit, første punktum, og artikel 300, stk. 4,

under henvisning til forslag fra Kommissionen, og

ud fra følgende betragtninger:

(1) Med henblik på at sikre, at aftalen om gensidig anerkendelse mellem Det Europæiske Fællesskab og Amerikas Forenede Stater(1) (i det følgende benævnt "aftalen") fungerer effektivt, er det nødvendigt at ændre afgørelse 1999/78/EF(2) for at beføje Kommissionen til at træffe alle de foranstaltninger, der er nødvendige for aftalens funktion.

(2) Rådet bør bevare beføjelsen til at træffe afgørelse om ændringer i aftalens dispositive del -

TRUFFET FØLGENDE AFGØRELSE:

Eneste artikel

Artikel 3 i afgørelse 1999/78/EF affattes således: "Artikel 3

1. Kommissionen repræsenterer Fællesskabet i det blandede udvalg, der er omhandlet i aftalens artikel 14, og i de blandede sektorudvalg under sektorbilagene, bistået af det særlige udvalg, Rådet har nedsat. Kommissionen foretager efter samråd med dette særlige udvalg de udpegelser, notifikationer og informationsudvekslinger og fremsætter de anmodninger om information, der er omhandlet i aftalen.

2. Fællesskabets holdning vedrørende afgørelser, der skal træffes af det blandede udvalg, fastlægges for så vidt angår ændringer i aftalens dispositive del i overensstemmelse med aftalens artikel 14, stk. 4, litra g), og artikel 21, stk. 2, af Rådet, der træffer afgørelse med kvalificeret flertal på forslag af Kommissionen.

3. Fællesskabets holdning i det blandede udvalg eller i de blandede sektorudvalg fastlægges i alle andre tilfælde af Kommissionen efter samråd med det særlige udvalg, der er omhandlet i stk. 1."

Udfærdiget i Luxembourg, den 8. oktober 2002.

På Rådets vegne

T. Pedersen

Formand

(1) EFT L 31 af 4.2.1999, s. 3.

(2) EFT L 31 af 4.2.1999, s. 1.
Rådets afgørelse

af 8. oktober 2002

om ændring af afgørelse 98/566/EF om indgåelse af aftalen om gensidig anerkendelse mellem Det Europæiske Fællesskab og Canada

(2002/802/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum, og artikel 300, stk. 3, første afsnit, første punktum, og artikel 300, stk. 4,

under henvisning til forslag fra Kommissionen, og

ud fra følgende betragtninger:

(1) Med henblik på at sikre, at aftalen om gensidig anerkendelse mellem Det Europæiske Fællesskab og Canada(1) (i det følgende benævnt "aftalen") fungerer effektivt, er det nødvendigt at ændre afgørelse 98/566/EF(2) for at beføje Kommissionen til at træffe alle de foranstaltninger, der er nødvendige for aftalens funktion.

(2) Rådet bør bevare beføjelsen til at træffe afgørelse om tilbagetrækning af sektorbilag -

TRUFFET FØLGENDE AFGØRELSE:

Eneste artikel

Artikel 3 i afgørelse 98/566/EF affattes således: "Artikel 3

1. Kommissionen repræsenterer Fællesskabet i det blandede udvalg og i de blandede sektorgrupper under sektorbilagene, der er omhandlet i aftalens artikel XI og XII, bistået af det særlige udvalg, Rådet har nedsat. Kommissionen foretager efter samråd med dette særlige udvalg de udpegelser, notifikationer og informationsudvekslinger og fremsætter de anmodninger om information, der er omhandlet i aftalen.

2. Fællesskabets holdning vedrørende afgørelser, der skal træffes af det blandede udvalg, fastlægges for så vidt angår tilbagetrækning af sektorbilag i overensstemmelse med artikel XIX, stk. 2, af Rådet, der træffer afgørelse med kvalificeret flertal på forslag af Kommissionen.

3. Fællesskabets holdning i det blandede udvalg eller eventuelt i de blandede sektorgrupper fastlægges i alle andre tilfælde af Kommissionen efter samråd med det særlige udvalg, der er omhandlet i stk. 1."

Udfærdiget i Luxembourg, den 8. oktober 2002.

På Rådets vegne

T. Pedersen

Formand

(1) EFT L 280 af 16.10.1998, s. 3.

(2) EFT L 280 af 16.10.1998, s. 1.